**Referat fra styremøte 18.01.20 (digitalt)**

**Tilstede:** Karin Menzhi, Are Berg, Jorunn Svindahl, Matthias Isaksen og Ingun Bråten Thoresen

**Forfall**: Odd Hamnøy

**Sak 1. Veien videre ifht korøvelser**

Dagens smittesituasjon tilsier at vi ikke kan ha korøvelser. Styret og dirigent ønsker fortsatt å starte opp med gruppeøvelser når det blir mulig.

**Vedtak:**

Matthias ringer alle kormedlemmene mandag 25.jan.-21 mellom kl 19.00-21.15 (i kortiden) for å høre om hvordan det går med øvinger fram mot jubileumskonserten, og hva medlemmene tenker om gruppeøvelser.

Karin sender ut en e-post om ringerunden 19.jan.-21

**Sak 2. Status økonomi, tilskuddsmidler og status VO-midler**

På grunn av korona situasjonen går koret mot et underskudd for 2020. Da vi er et kor med få medlemmer, oppfyller vi ikke kravet om å få tildelt penger fra kompensasjonsordningen for kulturlivet. Vi har heldigvis penger på bok, men saken må drøftes på årsmøtet.

Vi betaler kun for de gangene vi øver på Misjonssenteret. Seks korøvelser ble avlyst i høst.

Vi har søkt om voksenopplæringsmidler (VO-midler) for høsten 2020, men det blir mindre enn i fjor, på grunn av færre korøvelser.

Tilskuddsmidler til kor er stort sett de samme i Lillestrøm kommune som de var i Sørum kommune.

**Vedtak:**

Styret tar korets økonomi til orientering og legger saken fram for årsmøtet.

Are legger fram regnskap og budsjett på neste styremøte.

**Sak 3. Status jubileumskonserten 30.mai 2021**

Styret diskuterte mulighetene for å avholde jubileumskonserten 30.mai -21. På grunn av dagens smittesituasjon og ingen muligheter for korøvelser, synes det mest sannsynlig å utsette jubileumskonserten til høsten 2021.

**Vedtak:**

Matthias snakker med kormedlemmene om konserten i ringerunden, og han vil kontakte Frogner skole- og kultursenter for å sjekke ut akustikken i konsertsalen.

**Sak 4. Årsmøtet 01.03.2021. Årsberetning for styret 2020 og årsrapport fra MoRU fra mars 2020-mars 2021**

Styret diskuterte muligheten for å avholde årsmøtet 1.mars. På grunn av dagens smittesituasjon er det ikke lov å møtes fysisk, derfor diskuterte vi muligheten for et digitalt årsmøte. Da vi synes det er viktig med alle kormedlemmene tilstede, ønsker vi å utsette årsmøtet til etter påske.

**Vedtak:**

Fermate Voka**l** avholder sitt årsmøte 12.april 2021.

Karin ferdigstiller korets årsrapport, frist 22.februar -21.

Are ferdigstiller regnskap og budsjett, frist 22.februar -21.

MoRU ferdigstiller sin årsrapport, frist 22.feb.-21.

Styret sender ut årsmøtepapirene før påske.

**Sak 5. Eventuell info vedr seminar og kortur**

Styret diskuterte om vi skal gjennomføre seminaret på Sanner 17.-18.april -21. Vi ønsker primært å ha et seminar så sant koronarestriksjonene tillater øvelser, men i dagens situasjon er det også mulighet for at vi må utsette seminaret til høsten.

**Vedtak:**

Styret avholder et ekstra styremøte 15.februar for å avgjøre når vi vil avholde seminaret på Sanner. Frist for avbestilling til seminaret 17.-18.april er 6.mars!

Korturen til Latvia har vi ikke fått noe mer informasjon om, så den anser vi som avlyst.

 Refr. Ingun Bråten Thoresen